У раёне Мікашэвічаý — Турава на пачатку лістапада сабралася армія, падпарадкаваная слыннаму беларускаму генералу. У ёй налічвалася 20 тысяч чалавек. У складзе арміі былі 3 пяхотныя і 1 кавалерыйская дывізіі, сялянская пяхотная брыгада, асобны туземны кавалерыйскі полк, полк данскіх казакаý і іншыя. Пры спрошчаным наборы ý армію Балаховіча трапілі і яго ранейшыя жаýнеры, і добраахвотнікі, якія не мелі баявога вопыту. Былі і палонныя чырвонаармейцы, і нават разбэшчаныя вайной людзі, і крымінальныя элементы, якія жылі вайной і рабавалі насельніцтва. Выпадкі гвалту і забойстваý змусілі генерала выдаць загад перад паходам ва Усходняе Палессе, што камандзіры, чые жаýнеры займаюцца пагромамі і рабункам, будуць зняты з камандавання, пастаýлены перад трыбуналам і асуджаны адпаведна законаý ваеннага часу. А злоýленых на гарачым учынку як жаýнераý, так і афіцэраý расстрэльваць на месцы. Пагромаý не павінна быць, і яны не будуць мець больш месца.